ભગવાન વિષ્ણુ મા ભગવતીની સહાયથી બંને દૈત્યોનો વધ કરે છે. બીજા ભાગમાં મહિષાસુર નામનો ભયંકર દૈત્ય દેવો સાથે યુદ્ધ કરી, સ્વર્ગ તથા ઇન્દ્રલોક પડાવી લે છે. દેવતાઓને ત્યાંથી હાંકી કાઢે છે. દુઃખી દેવો બ્રહ્મા સાથે વિષ્ણુ તથા શિવને નમે છે. તેથી વિષ્ણુ અને શિવનાં મુખમાંથી તેજ પ્રગટે છે. બીજા દેવોના શરીરમાંથી પણ તેજ પ્રગટે છે. બધું તેજ ભેગું થતાં તેમાંથી દેવી પ્રગટે છે. બધા દેવ તેમને પોત પોતાનાં અસ્ત્ર તથા શસ્ત્ર આપે છે. તે દેવી મહિષાસુરનો વધ કરે છે.